ATENȚIE

Centrul pentru achiziții publice centralizate în sănătate atenționează participanții la procedurile de achiziții publice că a fost modificată Documentația standard pentru realizarea achizițiilor publice de bunuri și servicii și formularele care o însoțesc conform **Ordinului ministrului finanțelor nr. 115 din 15.09.2021 (Monitorul Oficial nr. 230-237 din 01 octombrie 2021 în vigoare din data publicării).** Astfel, în conformitate cu pct. 78 din Documentația standard potrivit căruia,dacă oferta, inclusiv formularele care o însoțesc, nu corespunde cerințelor prestabilite în invitația/anunțul de participare, inclusiv în documentația de atribuire sau aceasta nu este completată, semnată electronic și după caz, semnată și ștampilată în modul corespunzător, ea se respinge de către autoritatea contractantă, și nu poate fi rectificată cu scopul de a corespunde cerințelor, prin corectarea sau extragerea devierilor sau rezervelor necorespunzătoare, excepție constituind doar corectarea greșelilor aritmetice sau abaterilor neînsemnate.